CELEX: 32006R1750
Language: hr
Date: 2006-11-27 00:00:00
Title: 1750/2006/EZ: Uredba Komisije (EZ) br. 1750/2006 od 27. studenoga 2006. o odobrenju selenometionina kao dodatka hrani za životinje  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               212
            
         32006R1750
   
               L 330/9
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1750/2006
   od 27. studenoga 2006.
   o odobrenju selenometionina kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 se utvrđuje odobrenje dodacima hrani za životinje te razlozi i postupci za dodjeljivanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje za pripravak naveden u Prilogu. Tom su zahtjevu priložene pojedinosti i dokumenti u skladu s člankom 7. stavkom 3. te Uredbe.
            
         
               (3)
            
            
               Tim se zahtjevom traži odobrenje za pripravak selenometionin kao dodatka hrani za životinje za sve vrste životinja, koji se svrstava u kategoriju dodataka „Nutritivni dodaci”.
            
         
               (4)
            
            
               Metoda analize priložena uz zahtjev za odobrenje u skladu s člankom 7. stavkom 3. točkom (c) Uredbe (EZ) br. 1831/2003 odnosi se na utvrđivanje aktivne tvari dodatka hrani za životinje u hrani za životinje. Metoda analize iz Priloga ovoj Uredbi ne smije se stoga smatrati metodom analize Zajednice u smislu članka 11. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (2).
            
         
               (5)
            
            
               U mišljenju donesenom 19. travnja 2006. Europska agencija za sigurnost hrane (Agencija) zaključila je da selenometionin nema štetni učinak na zdravlje životinja, zdravlje ljudi ili okoliš (3). Zaključila je također da selenometionin ne predstavlja nikakvu drugu opasnost koja bi u skladu s člankom 5. stavkom 2. Uredbe (EZ) br. 1831/2003 isključivala odobrenje. Temeljem tog mišljenja uporaba se tog pripravka može smatrati izvorom bioraspoloživog selena, a on ispunjava kriterije nutritivnog dodatka za sve vrste. U svojem mišljenju Agencija preporučuje odgovarajuće mjere za sigurnost korisnika. Ne smatra da postoji potreba za posebnim praćenjem nakon stavljanja proizvoda na tržište. U tom se mišljenju također verificira izvješće o metodi analize dodatka hrani za životinje u hrani za životinje, koje je predao referentni laboratorij Zajednice, utemeljen Uredbom (EZ) br. 1831/2003. Procjena tog pripravka pokazuje kako su uvjeti utvrđeni člankom 5. Uredbe (EZ) br. 1831/2003 za izdavanje tog odobrenja ispunjeni. Sukladno tome treba odobriti uporabu tog pripravka, kako je predviđeno Prilogom ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u ovom Prilogu, koji pripada kategoriji „Nutritivnih dodataka” i funkcionalnoj skupini „Mješavine elemenata u tragovima”, odobrava se kao dodatak hrani za životinje u hrani za životinje uz uvjete utvrđene u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. studenoga 2006.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 165, 30.4.2004., str. 1., ispravljeno u SL L 191, 28.5.2004., str. 1. Uredba kako je izmijenjena Uredbom Komisije (EZ) br. 776/2006 (SL L 136, 24.5.2006., str. 3.).
   
      (3)  Mišljenje Znanstvenog vijeća za dodatke i proizvode ili tvari koje se koriste u hrani za životinje o sigurnosti i učinkovitosti proizvoda Sel-Plex® kao dodatka hrani za životinje u skladu s Uredbom (EZ) br. 1831/2003. Usvojeno 19. travnja 2006.The EFSA Journal (2006.) 348, str. 1.
   
      PRILOG
      
                  Identifikacijski broj dodatka
               
               
                  Ime nositelja odobrenja
               
               
                  Dodatak
               
               
                  Sastav, kemijska formula, opis, metoda analize
               
               
                  Vrsta ili kategorija životinje
               
               
                  Najveća starosna dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Datum isteka odobrenja
               
            
                  Najveći sadržaj elementa (Se) u mg/kg potpune krmne smjese sa sadržajem vlage od 12 %
               
            
                  
                     Kategorija nutritivnih dodataka. Funkcionalna skupina: mješavina elemenata u tragovima
                  
               
            
                  3b8.10
               
               
                  —
               
               
                  Organski oblik selena dobiven od Saccharomyces cerevisiae
                  
                  CNCM I-3060
                  (inaktivirani selenizirani kvasac)
               
               
                  
                     Obilježja dodatka:
                  
                  Organski selen, uglavnom selenometionin (63 %) i sastavnice selena male molekularne mase (34-36 %) sa sadržajem od 2 000 -2 400  mg Se/kg (97-99 % organskoga selena)
                  
                     Metoda analize
                      (1)
                  
                  Atomska apsorpcijska spektrometrija (AAS) sa Zeemanovom grafitnom peći ili hidridna tehnika AAS
               
               
                  Sve vrste
               
               
                  —
               
               
                   
               
               
                  0,50 (ukupno)
               
               
                  Dodatak se dodaje krmnim smjesama u obliku premiksa.
                  Za sigurnost korisnika: uređaji za zaštitu dišnih organa tijekom rukovanja i sigurnosne naočale i rukavice
               
               
                  10 godina od stupanja na snagu ove Uredbe
               
            
         (1)  Podaci o analitičkim metodama dostupni su na sljedećoj adresi referentnog laboratorija Zajednice: www.irmm.jrc.be/html/crlfaa/.